عاوزة البس النقاب وامي رافضة فالتزمت بخماري وزودت الجوانتي ، اول تجمع مع العيلة كان النهاردة قريبي كبير جدا جه يسلم قلتله مش بسلم زعل وامي تقولي سلمي عليه انا مرضيتش وعملوها حكاية ، طلبوا مني اعمل حاجة فواحد من اللي قاعدين علق بيقولي اقلعي الجوانتي ده والشراب وادخلي اشتغلي بتريقة كده وضحكوا ....
اصبري واحتسبي ؛ أوذي الأنبياء أكثر من هذا فصبروا ...  والناس لما تلاقي حد أحسن منهم بيحبوا يتخذوه مادة للتندر ..  ما تزعليش. وفهمي والدتك براحة وبأدب أنك مش هتقعدي معاهم لو حصل دا تاني وإنك اتضايقتي (بأقول بالأدب والهداوة ؛ من غير زعيق ولا معارك كلامية) ربنا يزيدك عفة وحياء.